El Concurs de Betlems de Llíria entrega els premis de la seua 11a edició
21 de desembre de 2018

L’Ajuntament de Llíria ha donat a conèixer els guanyadors del XI Concurs de Betlems, organitzat per la Regidoria de Festes. La fallada del jurat s’ha desvetllat en un acte celebrat esta vesprada a Ca la Vila.

Les guanyadores de l’11a edició han sigut Juani Górriz Alamá, en la modalitat de betlems de més 1,5 metres de llargària i Tamar González Calatayud, que s’ha emportat la victòria en la categoria de betlems de menys d’1,5 metres. El regidor de Festes, Pedro Vicente, ha sigut l’encarregat d’entregar els premis als guanyadors, amb una dotació econòmica de 120 euros. A més, l’edil ha volgut donar l’enhorabona a tots els participants, “pel seu esforç i originalitat en les propostes”.

La resta de premiats en la categoria de més d’1,5 metres de longitud han sigut Mª del Rosario García Giner, que ha aconseguit el segon premi amb un guardó econòmic de 60 euros; i la Falla Avinguda dels Furs i voltants que s’ha fet amb el tercer premi, valorat en 30  euros.